钦定古今图书集成/理学汇编/学行典/第169卷 > 朱子全书 > 《论胡康侯》
## 钦定古今图书集成/理学汇编/学行典/第169卷 > 朱子全书 > 《论胡康侯》

问：“文定却是卓然有立，所谓‘非文王犹兴’者。”曰：“固是
他资质好，在太学中也多闻先生师友之训，所以能
然。尝得颍昌一士人，志其姓名问学多得此人警发。
后为荆门教授，龟山与之为代，因此识龟山。因龟山
方识游谢，不及识伊川。自荆门入为国子博士，出来
便为湖北提举。是时上蔡宰本路一邑，文定却从龟”
山求书，见上蔡既到湖北，遂遣人送书与上蔡。上蔡
既受书，文定乃往见之。入境，人皆讶知县不接监司
论理，上蔡既受他书，也是难为出来接他。既入县，遂先修后进礼见之。毕竟文定之学，后来得于上蔡者
为多，他所以尊上蔡而不甚满于游、杨二公。看来游
定夫后来也是郎当，诚有不满人意“处。顷尝见《定夫
集》，极说得丑差尽背其师说，更说伊川之学不如他
之所得。所以五峰临终谓彪德美曰：‘圣门工夫要处
只在个敬字。游定夫所以卒为程门之罪人者，以其
不仁不敬故也。诚如其言’。”或问：“胡文定与董仲舒
何如？”曰：“文定却信得于己者可以施于人，学于古者
可以行于今，其他人皆”谓得于己者不可施于人，学
于古者不可行于今，所以浅陋。然文定比似仲舒较
浅。原仲说：“文定少时性最急，尝怒一兵士，至亲殴
之，兵辄抗拒，无可如何，遂回入书室中，作小册，尽写
经传中文有宽字者于册上以观玩。从此后遂不性
急。”胡文定云：“知至故能知言，意诚故能养气。”此语
好。又云：“岂有见理已明而不能处事者。”此语亦好。